laion/Wikipedia-Exotic huggingface dataset:
נח יצחק דיסקין

רבי נח יצחק דיסקין (כונה ר' נח אִיצֶ'ה; לפני ה'ת"ר, 1840 - ח' בתמוז תרס"ח, 7 ביולי 1908) היה ראב"ד לומז'ה. נולד לרב בנימין דיסקין, אחיו הגדול הוא רבי משה יהושע יהודה לייב דיסקין. בצעירותו למד במשך 3 שנים אצל רבי יצחק אלחנן ספקטור בגרודנה. נישא לבתו של הגביר המפורסם וראש הקהל של לומז'ה, ר' ישראל משה נובינסקי. בשנת תרל"ד התמנה לכהן במקום אחיו כרבה של לומז'ה. אחריו כיהן בתפקיד זה הרב איסר יהודה מאלין שלימים נעשה ראש בית הדין בבריסק. הצעת רבנות באיישישוק לא יצאה אל הפועל בשל התנגדות אחד מנכבדי הקהילה למנותו, בשל היותו כבד שמיעה. תלמידו היה רבי יואל לייב הלוי הרצוג אביו של הרב הראשי לישראל יצחק אייזיק הלוי הרצוג. לאחר פטירת אשתו הראשונה נישא לבת אחיו הרב אברהם שמואל דיסקין, מינדל צירל דיסקין שהייתה מפורסמת בליטא בחכמתה ויופיה. היה בין משתתפיו הקבועים של כתב העת כנסת חכמי ישראל, כתב העת של רבני מזרח אירופה בשנים 1892–1900, לצד רבנים כמו רבי יוסף זכריה שטרן, רבי שמואל מוהליבר ורבי ישראל יהושע מקוטנא. הוא היה מקובל על בני קהילתו, יפה תואר ומקפיד על לבושו. וחוגים המקורבים לממשלה הרוסית הציגו אותו כ"רב לדוגמה" בשל תלבושתו המהודרת וכובע הצילינדר המבריק שלו. הצייר הפולני בוגאצקי מצוטט כמי שאמר שכדי לצייר את דמותו הפטריארכלית של הרב דיסקין הוא זקוק למכחולם של רפאל או רמברנדט. הוא נפטר בח' בתמוז תרס"ח, 7 ביולי 1908, ונקבר בבית הקברות העתיק של לומז'ה לצד אביו רבי בנימין דיסקין. הקבורה התאפשרה אף שבית הקברות העתיק נסגר לקבורה ארבעים שנה קודם לכן מחוסר מקום, בשל התמוטטות קיר פנימי בסמוך לקבר אביו שאירעה בדיוק בלילה שלפני פטירתו. יום טוב לוינסקי, "דור דור ורבניו: ר' נח יצחק דיסקין", בתוך: יום טוב לוינסקי (עורך), ‏ספר יזכור לקהילת לומז'ה, בספריית העיר ניו יורק (תמונה 129) תלמידו זה נכח בעת מכת ברק שפגעה בביתו של אותו נכבד שהתנגד למינוי הרב דיסקין ופטירת שתי בנותיו הקטנות. הוא תלה זאת בהערתו לאותו אדם שהתנגדותו עלולה להמיט עליו אסון משמים, והקדיש את ספרו על מגילת רות לזכרן של שתי הילדות. להרחבה על סיפור זה, ראו: משואה ליצחק: ספר זיכרון לרב יצחק אייזיק הלוי הרצוג, ירושלים תשס"ט, ח"א עמ' 85, הערה 1.
אליפות צרפת בטניס 1930

אליפות צרפת 1930 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-24 במאי והסתיימו ב-1 ביוני. זו הייתה האליפות ה-35 מאז ייסודה. אנרי קושה זכה בתחרות הגברים וזוגות גברים. הלן וילס זכתה בתחרות הנשים (בפעם השלישית ברציפות) ובתחרות זוגות נשים. בתחרות זו השתתפו 81 טניסאים שחולקו ל-8 בתים. לקראת התחרות המשתתפים החזקים דורגו כדלקמן: אנרי קושה (צרפת צרפת), מנצח תחרויות 1926 ו-1928, ניצח בתחרות ביל טילדן (ארצות הברית ארצות הברית), הפסיד בגמר זא'ן בורוטרה (צרפת צרפת), הודח בחצי גמר אומברטו דה מורפורגו (ממלכת איטליה ממלכת איטליה), הודח בחצי גמר אדגר מון (אוסטרליה אוסטרליה), הודח ברבע גמר ג'ק קרופורד (אוסטרליה אוסטרליה), הודח בסיבוב השני ג'ורג' ליטלטון (אירלנד אירלנד), הודח ברבע גמר אנדרה מרלן (צרפת צרפת), הודח בסיבוב השני הארי הופמן (אוסטרליה אוסטרליה), הודח ברבע גמר עמנואל די פלה (צרפת צרפת), הודח בסיבוב הרביעי ולדימיר לנדאו (מונקו מונקו), הודח בסיבוב השלישי ז'אק בריניון (צרפת צרפת), הודח בסיבוב השלישי וילבור כהן (ארצות הברית ארצות הברית), הודח בסיבוב הרביעי יושירה אוטה (יפן יפן), הודח בסיבוב הרביעי פרנץ מטייקה (אוסטריה אוסטריה), הודח בסיבוב השני אוטו פרויצהיים (גרמניה גרמניה), הודח בסיבוב השני רנה לקוסט, מנצח תחרות 1929 סיים את הקריירה ולא השתתף בתחרות. בגמר התחרות נפגשו אנרי קושה (צרפת צרפת) וביל טילדן (ארצות הברית ארצות הברית). אנרי קושה ניצח ב-4 מערכות ובכך זכה באליפות בפעם השלישית. בתחרות הנשים השתתפו 43 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג: הלן וילס (ארצות הברית ארצות הברית), מנצחת תחרויות 1928 ו-1929, מנצחת התחרות פיבי ווטסון (בריטניה בריטניה), הודחה ברבע גמר סימון מאתיה (צרפת צרפת), הודחה ברבע גמר סילי אאוסם (גרמניה גרמניה), הודחה בחצי גמר אליזבת ריין (ארצות הברית ארצות הברית), הודחה ברבע גמר לילי דה אלברס (ספרד ספרד), הודחה בחצי גמר הלן ג'ייקובס (ארצות הברית ארצות הברית), הפסידה בגמר איילין בנט (בריטניה בריטניה), הודחה בסיבוב השני במשחק הגמר הלן וילס (ארצות הברית ארצות הברית) ניצחה את הלן ג'ייקובס (ארצות הברית ארצות הברית) בשתי מערכות. בכך היא זכתה באליפות בפעם השלישית ברציפות. באותה שנה היא זכתה באליפות וימבלדון. בתחרות השתתפו מספר זוגות. מנצחי תחרות 1929 ז'אק בריניון וז'אן בורוטרה (צרפת צרפת) השתתפו גם השנה אך עם פרטנרים חדשים. במשחק הגמר מנצחי תחרות 1927 אנרי קושה וז'אק בריניון נפגשו עם הזוג הארי הופמן וג'ים וילארד (אוסטרליה אוסטרליה) וניצחו ב-3 מערכות. בתחרות השתתפו 22 זוגות. מזוג מנצחות תחרות 1929 רק לילי דה אלברס (ספרד ספרד) השתתפה גם השנה. במשחק הגמר אליזבת ריין והלן וילס (ארצות הברית ארצות הברית) שיחקו נגד סימון ברבייה וסימון מאתיה (צרפת צרפת) וניצחו אותן בשתי מערכות. באותה שנה הן זכו באליפות וימבלדון. בתחרות השתתפו 42 זוגות. במשחק הגמר מנצחי תחרויות 1928 ו-1929 איילין בנט (בריטניה בריטניה) ואנרי קושה (צרפת צרפת) נפגשו עם סילי אאוסם (גרמניה גרמניה) וביל טילדן (ארצות הברית ארצות הברית) והפסידו ב-3 מערכות. מדיה וקבצים בנושא אליפות צרפת בטניס 1930 בוויקישיתוף תחרות נשים תחרות גברים האתר הרשמי של אליפות צרפת הפתוחה נתונים נוספים על האליפות
עצלן גמדי

עצלן גמדי (שם מדעי: Bradypus pygmaeus) הוא מין של עצלן תלת-אצבעי. המין אנדמי לאי הקטן אסקודו דה ורגואס, שנמצא מול חופי פנמה שבמרכז אמריקה. האי נפרד מהיבשת לפני כ-8,900 שנים. העצלן הגמדי התפתח ככל הנראה מעצלן חום גרון בתהליך של ננסות איים. הוא קטן מעצלנים אחרים, ומכאן שמו. העצלן הגמדי תואר כזן נפרד רק בשנת 2001. מבחינה חיצונית העצלנים הגמדיים דומים מאוד לעצלנים חומי גרון, אך הם קטנים מהם ב-40% ומגיעים למשקל של עד 3.5 קילוגרם וגובה של חצי מטר בלבד. הם ניזונים כמעט אך ורק ממנגרובים אדומים, צמח עני מבחינת ערכו התזונתי, מה שעשוי להסביר את גודל גופם הקטן. אין להם טורפים טבעיים. אוכלוסייתם קטנה מאוד ומונה פחות מ-100 פרטים, ועל כן הם מוגדרים כמין בסכנת הכחדה חמורה (מין העצלן היחיד הנמצא בסכנת הכחדה). ייתכן שהעצלנים הגמדיים ניצודים על ידי דייגים מקומיים שמגיעים לאי. מדיה וקבצים בנושא עצלן גמדי בוויקישיתוף עצלן גמדי, באתר ITIS (באנגלית) עצלן גמדי, באתר NCBI (באנגלית) עצלן גמדי, באתר Animal Diversity Web (באנגלית) עצלן גמדי, באתר האנציקלופדיה של החיים (באנגלית) עצלן גמדי, באתר GBIF (באנגלית) עצלן גמדי באתר הרשימה האדומה של IUCN ערך זה הוא קצרמר בנושא יונקים ובנושא פנמה. אתם מוזמנים לתרום לוויקיפדיה ולהרחיב אותו.
צזאר קוניקוב

צזאר לבוביץ' קוניקוב (ברוסית: Це́зарь Льво́вич Ку́ников) ‏ (23 ביוני 1909 - 14 בפברואר 1943), היה קצין יהודי בחיל הים הסובייטי, גיבור מלחמת העולם השנייה. נולד בשנת 1909 בעיר רוסטוב על הדון במשפחה יהודית מתבוללת. אביו היה מהנדס מכונות ואמו - עקרת בית. בשנת 1918, במהלך מלחמת האזרחים, נמלטה המשפחה מהעיר מפני הצבא הלבן המתקרב ועברה לבאקו. בשנת 1925 עברו למוסקבה. בשנת 1928 התגייס צזאר קוניקוב לחיל הים של ברית המועצות ושירת בו במשך שנתיים. לאחר סיום השירות התקבל ללימודי הנדסת מכונות באוניברסיטה טכנית במוסקבה. בתום הלימודים עבד כמהנדס ולאחר מכן כטכנולוג ראשי באחד המפעלים במוסקבה. לאחר פלישת גרמניה הנאצית לברית המועצות ביוני 1941, התנדב לשירות בצבא האדום (למרות שבשל תפקידו היה אמור להיות פטור מגיוס). בתחילת שירותו שובץ כקצין פוליטי ביחידת חיל הים, אך בהמשך, לפי בקשתו, התמנה לתפקיד פיקודי. הא פיקד על יחידת ספינות המשמר שלחמה בים אזוב ליד חופי מריאופול וטגנרוג. בשנת 1942, לאחר נסיגת הצבא האדום מחופי הים האזוב, פוצצו הספינות ומאנשי צוות הספינות ומחיילים נוספים אורגן גדוד נחתים. קוניקוב מונה למפקד הגדוד. בתחילת 1943 תכנן הפיקוד הסובייטי מבצע לשחרור העיר נובורוסיסק. לפי התכנון כוח ההשתלטות העיקרי (חטיבת חיל רגלים וגדוד שריון) היה אמור לנחות מן הים צפונית לעיר, לתפוס ראש גשר וממנו להתחיל מתקפה על העיר. כדי להטעות את הגרמנים הוחלט על נחיתת כוח נוסף, קטן יותר, מדרומית לעיר. כוח זה היה אמור להיות כוח ההסחה, אשר יגרום לגרמנים לפצל את כוחותיהם. צזאר קוניקוב מונה למפקד כוח ההסחה (שכלל כ 270 חיילים). בליל שבין 2 ל 3 בפברואר 1943 הונחתה היחידה בפיקודו של קוניקוב על החוף. הנחיתה בוצעה בהצלחה מלאה. החיילים השתלטו על עמדות גרמניות על החוף תוך אבדות מעטות (הורג וכמה פצועים). עם עלות השחר התעשתו הגרמנים והחלו לתקוף את הכוח של קוניקוב. חייליו עמדו בגבורה בכל התקפות האויב. בסוף היום הוביל קוניקוב התקפת נגד, שבמהלכה השתלטו חייליו על עמדת תותחים גרמנים. לאחר ההשתלטות הפעילו את תותחי השלל נגד הגרמנים. בינתיים, המבצע לנחיתת הכוח העיקרי (מצפון לנובורוסיסק) הסתבך ונכשל. הגרמנים הצליחו להדוף את כוח הנחיתה הסובייטי. מפקד המבצע נאלץ לשנות את התוכנית המקורית - מעתה היחידה של צזאר קוניקוב הפכה מכוח ההסחה לכוח העיקרי. ספינות חיל הים החלו להזרים הספקה ותגבורות לשטח שנכבש על ידי חייליו של קוניקוב. צזאר קוניקוב המשיך לפקד על כל הכוחות בשטח הנחיתה עד ל-12 בפברואר, אז נפצע קשה מרסיסי פגז. הוא פונה מהאזור על ידי ספינה לעיר גלנדז'יק. כעבור יומיים מת מפצעיו בבית החולים. על שמו נקראו : רחובות בערים הבאות: קרסנודר, רוסטוב על הדון, נובורוסייסק, גלנדז'יק כיכר במוסקבה בתי ספר בערים הבאות: נובורוסייסק, טואפסה, גלנדז'יק ואזוב אנדרטות לזכרו הוצבו בערים: אזוב, סבסטופול, נובורוסייסק וליד כפר סינייבסקיה במחוז קרסנודר. ספינת נחיתה בצי הרוסי נשאה את שמו (הנחתת הוטבעה על ידי האוקראינים בפברואר 2024, במהלך מלחמת רוסיה-אוקראינה) בברית המועצות וברוסיה הופקו בולי דואר לזכרו. מדיה וקבצים בנושא צזאר קוניקוב בוויקישיתוף דף אישי באתר גיבורי ברית המועצות (רוסית)
כדורעף במשחקים האולימפיים

תחרויות כדורעף נערכות כחלק מהמשחקים האולימפיים מאז אולימפיאדת טוקיו (1964). בטורניר הראשון שנערך באולימפיאדת טוקיו (1964), השתתפו עשר נבחרות של גברים ושש נבחרות של נשים. כל הנבחרות שיחקו נגד כולן, ודירוגן היה בהתאם לתוצאות המשחקים שלהן. האלופה האולימפית הראשונה בטורניר הגברים הייתה נבחרת ברית המועצות, ואלופת הנשים הייתה נבחרת יפן. לקראת אולימפיאדת מקסיקו סיטי (1968), שקל הוועד האולימפי הבינלאומי לבטל את הטורניר, אך בסופו של דבר הוא התקיים, במתכונת דומה, אך מספר נבחרות הנשים עלה לשמונה. מאחר ששיטת הטורניר אפשרה מצב שבו האלופה יכולה להיקבע כבר לפני מחזור הסיום, אם צברה מספיק נקודות, מה שהיה מביא לאיבוד עניין מצד הקהל, שונתה שיטת המשחקים באולימפיאדת מינכן (1972). מספר נבחרות הגברים עלה ל-12, והן חולקו לשני בתים בני שש נבחרות. בתום שלב הבתים, הנבחרות שסיימו בשני המקומות הראשונים בכל בית העפילו לשלב חצי הגמר, ושיחקו זו נגד זו בשיטת הצלבה. המנצחות העפילו לשלב הגמר, והמפסידות שיחקו על מדליית הארד. הנבחרות שסיימו במקום השלישי והרביעי בכל בית שיחקו במשחקי דירוג על מקומות 5 עד 8, הנבחרות שסיימו במקום החמישי בכל בית שיחקו במשחק דירוג על המקום התשיעי, והנבחרות שסיימו במקום השישי בכל בית שיחקו במשחק דירוג על המקום ה-11. טורניר הנשים כלל גם הפעם 8 נבחרות, אלא שבדומה לטורניר הגברים, הן חולקו לשני בתים. שתי הראשונות בכל בית העפילו לחצי הגמר, בדומה לגברים, ושתי האחרונות בכל בית המשיכו למשחקי הדירוג על מקומות 5 עד 8. מאז אולימפיאדת מינכן נערכו שינויים מינוריים בלבד בשיטת הטורנירים. באולימפיאדות שבין אולימפיאדת מונטריאול (1976) לאולימפיאדת לוס אנג'לס (1984) צומצם מספר נבחרות הגברים לעשר, אך הועלה מחדש ל-12 באולימפיאדת סיאול (1988). באולימפיאדת אטלנטה (1996) בוטלו משחקי הדירוג על המקום התשיעי ועל המקום ה-11. במקום זאת, ארבע הנבחרות הראשונות בכל בית עלו לשלב רבע הגמר בשיטת הצלבה, ורק לאחריו העפילו המנצחות לשלב חצי הגמר והמפסידות למשחקי הדירוג על מקומות 5 עד 8. באולימפיאדת אתונה (2004) בוטלו גם משחקי הדירוג על מקומות 5 עד 8. טורניר הנשים המשיך להתקיים במתכונת זהה עד אולימפיאדת ברצלונה (1992). מאז אולימפיאדת אטלנטה (1996) עלה מספר הנבחרות המשתתפות ל-12, והטורניר נערך בשיטה זהה לטורניר הגברים, כולל השינוי שנערך באולימפיאדת אטלנטה. מאז אולימפיאדת לוס אנג'לס (1984) נהוג לבחור את השחקן והשחקנית המצטיינים (MVP) בכל טורניר. 39 נבחרות כדורעף לנשים השתתפו לאורך השנים במשחקים האולימפיים. נבחרת יפן השתתפה בהם 12 פעמים, ונבחרות ארצות הברית וקוריאה הדרומית השתתפו 11 פעמים כל אחת. 37 נבחרות כדורעף לגברים השתתפו לאורך השנים במשחקים האולימפיים. נבחרת ברזיל היא היחידה שהשתתפה בכל 14 הטורנירים. נבחרות איטליה וארצות הברית השתתפו ב-11 טורנירים כל אחת. כדורעף חופים במשחקים האולימפיים כדורעף במשחקים הפאראלימפיים מדיה וקבצים בנושא כדורעף במשחקים האולימפיים בוויקישיתוף אתר האינטרנט הרשמי של כדורעף במשחקים האולימפיים
מכבי השקמה/רמת חן

מכבי השקמה/רמת חן היא קבוצת כדורגל ישראלית מהעיר רמת גן, שמשחקת כיום בליגה ג'. הקבוצה הוקמה בשנת 1989 כתוצאה מאיחודן של שתי קבוצות, מכבי רמת השקמה (הוקמה בשנת 1965) ומכבי רמת חן (הוקמה בשנת 1955). קבוצת הכדורגל של מכבי רמת השקמה הוקמה בשנת 1965 על ידי יעקב אדן. בסיום עונת 1974–1975 (עם המאמן צ'וצ'קו לוי) העפילה הקבוצה לראשונה לליגה א' (הליגה השנייה). בשנת 1989 בוצע איחוד עם קבוצת מכבי רמת חן מהשכונה הצמודה, בעונה הראשונה לאיחוד שיחק בקבוצה הכדורגלן דוד לביא והקבוצה העפילה מליגה ב' לליגה א'. השיקמה/רמת חן שיחקה בליגה א' 4 עונות ולאחר מכן ירדה חזרה לליגה ב', ובעונה שאחריה ירדה לליגה ג'. בשנת 1997 חזרה הקבוצה לליגה ב' אך ירדה שנית בשנת 1998. לאחר הירידה הגיע לקבוצה יו"ר חדש, שמוליק חיון, ואיתו החלה הקבוצה לעלות מספר ליגות. בשנת 1999 חזרה השיקמה/רמת חן לליגה ב' ובחלוף שלוש שנים חזרה לליגה א', אחרי 8 שנות היעדרות. בשנת 2004 סיימה השקמה/רמת חן במקום השני בליגה א' ועלתה לליגה הארצית בעקבות הורדתה של מכבי קריית גת לליגה א'. השיקמה/רמת חן שיחקה בליגה הארצית 4 עונות, ובעונת 07/08 ירדה לליגה א', וזאת לאחר שבמחצית הראשונה של העונה, היא פתחה את הליגה בתור קבוצת צמרת. בתום עונת המשחקים 2009/10 סיימה הקבוצה במקום שני בליגה א' דרום. במבחנים הפסידה למכבי באר שבע מהליגה הלאומית ונותרה בליגה א'. בתום עונת המשחקים 2011/12 סיימה הקבוצה במקום ה 15 בליגה א' דרום ונשרה לליגה ב'. בקיץ 2012 לא נרשמה הקבוצה במשרדי ההתאחדות והקבוצה התפרקה. בקיץ 2013 נרשמה הקבוצה מחדש והחלה לשחק בליגה ג'. הקבוצה מארחת במגרש רמת השקמה על שם אבי כהן, המכיל 1000 מקומות ישיבה. ראו גם: רשימת כדורגלני מכבי השקמה/רמת חן קול השקמה נשמע ברמה, יהודה גורן בעיתון מעריב 31 במרץ 1975 מכבי השקמה/רמת חן, ברשת החברתית פייסבוק מכבי השקמה/רמת חן באתר ההתאחדות לכדורגל בישראל מתנת הולדת לעץ השקמה, בעיתון מעריב 15 ביוני 1975 מגרש השקמה על שם אבי כהן, באתר "המקומון" 5 בספטמבר 2019
עיבוד תמונה מגמתי

עיבוד תמונה מגמתי, טפלול תמונה או מניפולציה של תמונה (באנגלית: Photo manipulation) הוא תהליך המבוצע על ידי אמן באמצעות כלים מתאימים כדי לקבל מן התמונה את התוצאה הרצויה. המונח מתייחס כיום בעיקר לעיבוד תמונה ממוחשב, בו ניתן לבחור מתוך יישומי תוכנה רבים ומגוונים, החל ביישומים מקצועיים ועד תוכנת הדמיה בסיסית למשתמש המזדמן. תהליך זה היה ניתן לביצוע גם קודם לעידן המחשב, כאשר האמצעים הנפוצים ביותר היו לרוב חדר חושך, דיו, ומברשות אוויר. כיום, התהליך ניתן לביצוע על ידי תוכנות מחשב המתמחות בעיבוד תמונה; אחת מן המפורסמות שבהן היא תוכנת פוטושופ מבית אדובי מערכות. בישראל, שמה של תוכנת פוטושופ הפך לשם גנרי לכלל תהליך עיבוד התמונה, ובמדיה ההמונית מרבים לתאר את התהליך כ"עשיית פוטושופ". בעריכה דיגיטלית בדרך כלל מצלמים את התמונות במצלמה דיגיטלית ואפשר לקבל את הקלט ישירות למחשב. אפשר להעביר לפורמט דיגיטלי גם שקפים, תשלילים או תמונות מודפסות, וזאת באמצעות סורק. את התמונות ניתן להשיג גם ממאגרי תמונות לצרכים ספציפיים. עם הופעתם של המחשבים, משטחים לרישום דיגיטלי והמצלמות הדיגיטליות, תחת המושג "עריכת תמונות" כוללים כיום את כל מה שניתן לבצע על הצילום, בין בחדר חושך או באמצעים ממוחשבים. לא פעם טפלול התמונה בולט ביותר, ובא לידי ביטוי לא רק בשינויים עדינים באיזון בין הצבעים או בקונטרסט, אלא אפילו ב"הלבשת" הראש על גוף שונה, בהעלמת דמויות או חלקי גוף מן התמונה או בשינוי הטקסט על גבי שלטים, לדוגמה. תוכנת עריכת תמונות יכולה לשמש ליצירת אפקטים ועיוות תמונה עד לקבלת התוצאה הרצויה. התוצאה המתקבלת עשויה להיות דומה במעט לתמונה המקורית – ואף להיות שונה ממנה כמעט לגמרי. עיבוד תמונה מגמתי מקובל כיום כסוג של אמנות. ריטוש טכני עיבוד לצורך שיקום התמונה או שיפורה (התאמת צבעים / ניגודיות / איזון לבן, חדות, רעש, הסרת אלמנטים או פגמים גלויים על עור או חומרים). ריטוש יצירתי משמש כסוג של אמנות או לשימוש מסחרי. בריטוש יצירתי עורכים את התמונה ליצירת תמונות מלוטשות ומעניינות יותר, לצורכי אופנה, יופי או צילום פרסומת. אחד התחומים הבולטים ביותר בריטוש היצירתי הוא הרכבת תמונה (compositing), שבה האמן הדיגיטלי משתמש במספר תמונות כדי ליצור תמונה אחת. כיום משמשת גרפיקה ממוחשבת תלת-ממדית יותר ויותר להוספת אלמנטים או אפילו מקומות ורקעים. בסוג זה של הרכבת תמונה נעשה שימוש נרחב במקרים שבהם יהיה קשה או אפילו בלתי אפשרי מבחינה טכנית לבצע צילום קונבנציונלי באתר או אפילו בסטודיו. שערוריית תמונת קרי-פונדה מדיה וקבצים בנושא עיבוד תמונה מגמתי בוויקישיתוף אהוד קינן, ‏בלי פילטרים? האמת על התמונות תיחשף, באתר ‏מאקו‏, 7 בנובמבר 2019 חוק הגבלת משקל בתעשיית הדוגמנות זכה גם כן לכינוי "חוק הפוטושופ" במדיה ההמונית
דניאל אסייג

דניאל אסייג (נולד ב-12 במרץ 1993) הוא סטנדאפיסט, זמר, תסריטאי ושחקן ישראלי. נולד באילת בשם דין אסייג. אביו הוא הקומיקאי שלום אסייג. הוריו התגרשו כשהיה בן חצי שנה. עד גיל 12 גדל דניאל אסייג בטירת כרמל אצל סבו וסבתו, לאחר שאמו דבי עברה לחיות באנגליה. מגיל 12 חזר לחיות עם אביו, ואת שנות התיכון עשה בתיכון עירוני י"ד בתל אביב. בשנת 2009 השתתף עם אביו שלום אסייג בתוכנית "איך זה להיות ילד של מפורסם?". בנעוריו החל לקיים הופעות סטנדאפ, חלקן לצד אביו. בשנים 2010-2011 הופיע מספר פעמים בהופעות אורח בתוכנית "צחוק מעבודה". בשנים 2013-2020 שיחק בסדרה הקומית "שנות ה-80", המבוססת על קורותיה של משפחת אביו בטירת כרמל בשנות ה-80. בסדרה מגלם את דמותו של אביו, שלום אסייג בנעוריו, תפקיד אותו הוא מגלם לאורך חמש עונות הסדרה. בעונה החמישית והאחרונה שימש לראשונה כתסריטאי וכתב חמישה פרקים. אסייג נמנה גם עם מגישי התוכנית של רשת "חופרים למיליון", יחד עם טום קשתי ושי-לי שינדלר, אשר ליוותה את שידור העונה השלישית של תוכנית המציאות "המירוץ למיליון". בשנת 2014 השתתף בסדרת הדוקו-ריאליטי "מחוברים+", בה התוודה על נסיונותיו לחידוש הקשר עם אמו, שעמה לא היה בקשר במשך שנים. בשנת 2015 השתתף עם חן מזרחי בקליפ של סטטיק ובן-אל תבורי בשיר "כביש החוף". בשנת 2017 הוציא סינגל בשם "מתחיל הקיץ" יחד עם עדי אלון וגל מלכה. בשנת 2018 השתתף בגרסה הישראלית של התכנית "שרוטים", ששודרה ב-MTV ישראל ובהוט קומדי סנטרל. בשנת 2022 השתתף עם אביו ובנו בפרסומת של רשת הקמעונאות "ויקטורי". בשנים 2022-2024 חזר לגלם את דמותו של שלום אסייג במשך 2 עונות בסדרה "שנות ה-90", סדרת ההמשך ל-"שנות ה-80", בה הוא גם שימש כתסריטאי הראשי. בשנת 2023 עלה לאקרנים הסרט "ההילולה" שמבוסס על הסדרות "שנות ה-90" ו"שנות ה-80", גם שם גילם את שלום, ושימש כתסריטאי הראשי של הסרט. צפוי לצאת המשכון לסרט זה בשם "ההילולה 2 - החתונה", בו יחזור לגלם את הדמות וישמש כתסריטאי ראשי. בשנת 2024 עתיד לשחק בסדרת הדרמה של Yes "איננה". אסייג מתגורר בפתח תקווה ונשוי בשנית, ליניר בן שושן. השניים הורים לשתי בנות. בנוסף, לאסייג בן מנישואיו הראשונים. דניאל אסייג, ברשת החברתית טיקטוק דניאל אסייג, במיזם "אישים" לתיעוד היצירה הישראלית דניאל אסייג, במסד הנתונים הקולנועיים IMDb (באנגלית) רז שכניק, "זו פעם ראשונה שישראלים יכולים לשבת מול הטלוויזיה ולא להתנצל", באתר "ידיעות אחרונות", 20 בנובמבר 2018 רתם איזק, ילדותי השנייה, באתר "ידיעות אחרונות", 18 בפברואר 2022 דודי פטימר, ‏"סוג של טיפול פסיכולוגי": דניאל אסייג בחשיפה למאחורי הקלעים של הסרט החדש, באתר מעריב אונליין, 12 ביולי 2023 הכל נשאר במשפחה: דין אסייג, הבן של שלום, עוד רגע סטנדאפיסט, בריאיון לדידי הררי, באתר האינטרנט של רדיו ללא הפסקה,27 בינואר 2009
כובען

כובען הוא אדם העוסק בהכנת כובעים או פרטי לבוש אחרים המשמשים לכיסוי הראש. כובעים אותם יוצרים כובענים נמכרים כיום לנשים, גברים וילדים, אם כי המונח כובען נפוץ יותר לכובעי נשים. בעבר מכרו כובענים בחנויותיהם כובעים שייצרו או ייבאו, לצד פריטי לבוש נוספים כגון חולצות, גלימות ועוד. תיעוד ראשון של מקצוע זה קיים עוד מהמאה ה-16. קיימים סוגים שונים של כובעים אותם ייצרו כובענים לאורך ההיסטוריה, ששימשו למצבים ואירועים שונים. למשל, הכובעים אותם ייצרו נועדו להיות חלק מחליפה או ממדים צבאיים, או שנועדו להצביע על מעמד חברתי מסוים. דוגמאות לכובעים אותם ייצרו היו למשל כובע צילינדר לגברים, כובע קאובוי, וכובע קוקטייל כלבוש ערב לנשים. במחזה הסאטירי הדרקון של המחזאי הסובייטי יבגני שוורץ משנת 1944, כובען ייצר למען האביר לאנסלוט מצנפת שהחובש אותה נהפך לרואה ובלתי נראה. אנדרו לי פוטס גילם את תפקיד הכובען במיני סדרת טלוויזיה "אליס" בשנת 2009. הסופר הבריטי, לואיס קרול, הציג את דמות הכובען בחלק מיצירותיו. הכובען הידוע ביותר ביצירותיו הוא "הכובען המטורף", דמות המופיעה בספר "הרפתקאות אליס בארץ הפלאות" מאת קרול. הדמות מופיעה בפרק 7 בספר שבו מתוארת "מסיבת התה המטורפת". כמו כן דמותו של הכובען מופיעה בספר ההמשך "מבעד למראה ומה אליס מצאה שם". על פי המסופר, גיבורת הספר אליס מצאה את הכובען המטורף, הארנביב (המכונה גם ארנב ניסן או ארנב האביב) ונמנמן ישנוני בעיצומה של מסיבת תה אבסורדית. סביב לשולחן התנהלה שיחה מוזרה, עד שלבסוף אליס החליטה לעזוב את המקום, תוך שהיא מכריזה "זוהי מסיבת־התה המטופשת ביותר שהייתי בה בימי!". בבלדה ההומוריסטית, ציד הסנרק (מסכת ייסורים בשמונה צירים), מאת קרול, הארוכה ביותר מבין הבלדות שלו ואחת מיצירות האיגיון החשובות ביותר, מסופר על קבוצת הרפתקנים שיוצאים לצוד סנרק - יצור אגדי שטבעו לא ברור. הכובען הוא חלק מהחבורה שהתארגנה למטרת ציד סנרק. חייקל פלמן, ממייסדי תל אביב, היה כובען במקצועו. לאחר שהחליט להפסיק להתקיים על כספי החלוקה, למד את מקצוע הכובענות ועבר להתגורר בנווה שלום. פלמן היה מבין מייסדי בית הכנסת הגדול. הוא נפטר בשנת 1912. במוזיאון אוצרות בחומה מוצגות חנויות שונות של בעלי מלאכה, ביניהן חנות של כובען על כלי עבודתו המקוריים. יעל כהן פתחה סוכנות לעיצוב כובעים ומלמדת בקורס כובענות. מדיה וקבצים בנושא כובען בוויקישיתוף Milliner, history Dictionary - milliner, Merriam-Webster
ריאן וייט

ריאן וין וייט (באנגלית: Ryan White‏, 6 בדצמבר 1971 - 8 באפריל 1990) היה נער אמריקאי מקומוקו שבאינדיאנה, שהפך לנער הכרזה של המרכז למחלת האיידס האמריקאי לאחר שסולק מבית ספרו בעקבות אבחונו כנושא המחלה. וייט היה חולה המופיליה ונדבק בנגיף ה-HIV כתוצאה ממנת דם נגועה שקיבל בעירוי. הוא אובחן בדצמבר 1984 בגיל 13, והרופאים העריכו כי נשארו לו שישה חודשים לחיות. אף על פי שהרופאים הסבירו כי הוא אינו מהווה סיכון להידבקות תלמידים אחרים, צצו קולות לפיהם וייט מסכן את בריאות התלמידים, כנראה בגלל חוסר ההבנה במחלת האיידס באותה תקופה. וייט סולק מבית הספר ולאחר שניסה לחזור ללימודיו, מורים והורים רבים התנגדו למהלך. וייט מעולם לא חזר לבית ספרו. וייט נפטר ב-1990, חמש שנים מעבר למה שהעריכו הרופאים. בשנת 1991, הקדיש מייקל ג'קסון את שירו "Gone Too Soon" (אנ') לווייט, ולאורך כל הקליפ של השיר משולבות תמונותיו של וייט. וייט היה אחד מהדמויות הבולטות לשינוי המודעות האמריקאית למחלת האיידס, ויחד עם השחקן רוק הדסון היה אחד הפרצופים המוכרים למודעות המחלה. מדיה וקבצים בנושא ריאן וייט בוויקישיתוף אתר האינטרנט הרשמי של ריאן וייט שלבים בחייו של ריאן וייט Gone Too Soon - שירו של מייקל ג'קסון לזכרו של ריאן וייט ריאן וייט, באתר "Find a Grave" (באנגלית) ריאן וייט, באתר אנציקלופדיה בריטניקה (באנגלית) ריאן וייט, במסד הנתונים הקולנועיים IMDb (באנגלית) Michael Jackson - Gone Too Soon
מלך

המונח "מלך" מפנה לכאן. לערך העוסק במונרך, ראו מונרך. המונח "מלכה" מפנה לכאן. אם הכוונה למשמעות אחרת, ראו מלכה (פירושונים). מלך או מלכה הוא שם הניתן למונרך בשלל סיטואציות. מלך הוא שליט ממלכה בראש מלוכה, רוב המלכים מעבירים את שלטונם בירושה משפחתית, אך באיחוד הפולני-ליטאי או באימפריה הרומית הקדושה המלך נבחר על ידי אצילי הממלכה ולאו דווקא עבר בירושה. במשטר הפיאודלי האירופאי, מלך נחשב לדרגה הגבוהה ביותר לאחר הקיסר,[דרוש מקור][דרושה הבהרה] תואר אצולה שהיה בו שימוש רב בעיקר במדינות אירופאיות, וכיום יש בו שימוש אך ורק ביפן. בעברית, המילה מלך מוזכרת בתנ"ך במאות מקומות במשמעות של שליט. למשל: ”אִי לָךְ אֶרֶץ שֶׁמַּלְכֵּךְ נָעַר וְשָׂרַיִךְ בַּבֹּקֶר יֹאכֵלוּ” (קהלת, י', ט"ז), או ”כִּי ה' שֹׁפְטֵנוּ ה' מְחֹקְקֵנוּ ה' מַלְכֵּנוּ הוּא יוֹשִׁיעֵנוּ” (ישעיהו, ל"ג, כ"ב) בערבית, שפה שמית אשר דומה לעברית, משמשת מילה דומה למלך, מאליכ. מקור המילה השמית למלך הוא מן השפה האכדית, שם הוא נקרא מאלקו או מאליקו. פירושה המקורי של המילה היא 'יועץ', והיא מופיעה במיתוס הבריאה הבבלי. המילה King ("קינג") באנגלית, באה מהמילה בשפה האנגלית העתיקה Cyning ("קינינג"), שמקורה במילה Kuningaz ("קונינגאץ") בשפה הפרוטו-גרמאנית. המילה הפרוטו-גרמאנית הגיעה גם לשפות אסטונית ופינית שם המילה עד היום נמצאת בשימוש. באנגלית מודרנית משמשת המילה King. מילים דומות משמשות גם בשפות הגרמאניות האחרות, כך לדוגמה, בגרמנית König ("קניג"), בדנית Konge ("קונא"), ובשוודית Kung ("קונג") או Konung ("קונונג"). דמיון בין הענפים השונים של השפות ההודו-אירופיות אפשר למצוא במילה הלטינית למלך, Rex ("רקס"), לבין המילה ההינדית למלך, राजा ("ראג'ה") והמילה הגרמנית לאימפריה, Reich ("רייך"). צרפתית, ספרדית ואיטלקית כשפות רומאניות שמושפעות מאוד מלטינית, משתמשות למלך במילים Roi ("רוי"), Rey ("ריי") ו-Re ("רה") בהתאמה. האנגלית שאלה את המילה הצרפתית ומשתמשת במילה Royal ("רויאל") לתיאור דבר מה מלכותי. ביוונית, מלך הוא Βασιλιάς ("ואסילאס") או Αρχων ("ארכון") מהמילה "ארך", ממנה הגיעו מילים כמו מונרכיה, פטריארך, פטריארכיה, מינרכיה, אוליגרכיה ואנרכיה. טבלה זו מעודכנת נכון לאוגוסט 2021. רוב המונרכים הנושאים בתואר "מלך" (או בתואר מקביל) המכהנים כיום עומדים בראש מונרכיה חוקתית, ורק שניים מהם עודם נחשבים כשליטים אבסולוטיים: מלך ערב הסעודית ומלך אסוואטיני. בנוסף, מלכת דנמרק היא המלכה המכהנת היחידה בעולם. מלכות שליטות מלכו, בין השאר, באנגליה ובהמשך בממלכה המאוחדת. כיום (2023) המלכה היחידה בעולם היא מרגרטה השנייה, מלכת דנמרק. אשת המלך נקראת "מלכה רעיה". עד 2002 תוארו של שליט בחריין היה אמיר, והמדינה הייתה ידועה כ"אמירות בחריין". עד 1956 תוארו של שליט מרוקו היה סולטן.